Tiedebarometri: Suomalaisten luottamus ja kiinnostus tieteeseen kasvoi, usko näennäistieteisiin vähenee

Eniten suhtautumista tieteeseen jakaa puoluekanta, kertoo tuore tiedebarometri. Vihreillä vahvin usko, perussuomalaisissa enemmän epäilijöitä

Tieteen uskotaan löytävän ratkaisuja sairauksiin, eliniän pidentämiseen ja energiapulmiin. Keskimääräistä luottavaisempia ovat nuoret, yliopistokoulutuksen saaneet, ylemmät toimihenkilöt ja opiskelijat.­

Keskiviikkona julkistetun tiedebarometrin perusteella Suomessa ei ole pelkoa huuhaalle myönteisen ilmapiirin leviämisestä. Päinvastoin, suomalaisten luottamus tieteeseen on jopa kasvanut kolmen vuoden takaiseen mittaukseen verrattuna, ja on nyt huipussaan.